da da da da da da da da da da da da da da da da da da da da sv da da da sv da da da da de
Første gang du starter programmet:
Indstil programmet til at skjule teksten mens der sendes.
Indstil programmet til en passende hastighed og Farnsworth mellemrum via 'Indstil CW...'
Vær opmærksom på at nogle øvelser selv retter hastighed til noget passende.
Der er 4 forskellige måder at bygge øvelser op i programmet. Lad dig nu ikke forvirre af det, men vælg den du synes om eller bliver anbefalet af vores dygtige morsefolk.
Grunden til at der er 4 forskellige er at flere mennesker har haft forskellige ønsker til opbygningen af øvelser.
Dan Øvelser 1 er den måde jeg lærte det på af OZ3MC Martin, da jeg startede med amatørradio.
Dan Øvelser 2 var et ønske fra OZ9MM Palle til Københavns afdelingens træning.
Dan Øvelser 3 var et ønske fra OZ1NOK - Nokias radioklub med Steen Rudbjerg i front.
OZ8SW Øvelser var et ønske fra OZ8SW Steen om at få det materiale, som han har undervist efter i mange år, med i programmet.
Dan 5-Bogstavsgrupper er ikke en øvelsesrække, men en mulighed for at kunne træne bogstaver som driller ved at lave øvelser med udvalgte bogstaver.
Vælg en model og hold dig til den.
Tryk på 'TX' knappen for at sende teksten som morse.
Tryk på 'Stop' knappen for at stoppe igen.
HUSK: LAD VÆRE MED AT BRUGE EN MORSENØGLE INDTIL DU HAR LÆRT AT MODTAGE MORSE. Det tager ca. en meget flittig vinter.
Til gengæld kan du så lære at sende ordentligt i løbet af en lørdag formiddag.
Dette råd hører mange og det er fordi man får tillært sig nogle grimme uvaner, hvis man ikke lærer at behandle en morsenøgle korrekt! Det kan man først når man ved hvordan det virkelig skal lyde!
Programmet er 'bare' en overbygning på et almindeligt Notesblok (Notepad) program, så under filer kan du indlæse eller gemme *.txt filer fuldstændigt som i Notesblok.
Under menupunktet vis kan du se hvilke morsetegn programmet kender.
Jeg håber du får fornøjelse af det og af at bruge morse i mange år fremover.